144. löggjafarþing 2014–2015.

Þingskjal 701 — 273. mál.

Svar

fjármála- og efnahagsráðherra við fyrirspurn frá Birni Val Gíslasyni

um greiðslur úr ríkissjóði til lækkunar höfuðstóls verðtryggðra

fasteignalána eða fasteignaveðlána.

1.	Hversu hárri upphæð af þeim 80 milljörðum kr. sem greiða á úr ríkissjóði vegna lækk
unar íbúðalána verður ráðstafað til að greiða:

a.	fasteignaveðkröfur sem glatað hafa veðtryggingu sinni í kjölfar nauðungarsölu eða annarrar ráðstöfunar eignar eftir 1. janúar 2008 og ekki hafa verið felldar endan
lega niður gagnvart umsækjanda, sbr. 1. mgr. 11. gr. laga nr. 35/2014,

b.	greiðslujöfnunarreikning skuldara hjá fjármálastofnunum,

c.	vanskil skuldara við fjármálastofnanir (sundurliðað eftir fjármálastofnunum),

d.	dráttarvexti skuldara vegna vanskila á greiðslum (sundurliðað eftir lánastofnunum),

e.	skuldir af öðrum ástæðum, sbr. 11. gr. laga nr. 35/2014?

Ráðherra hyggst leggja fyrir Alþingi ítarlega skýrslu um niðurstöður höfuðstólslækkunar húsnæðislána þar sem m.a. verður fjallað um þau atriði sem spurt er um í þessari fyrirspurn. Skýrslan mun byggjast á stöðu úthlutunar eins og hún verður við lok samþykkisfrests á ráð
stöfun leiðréttingarfjárhæðar en eins og er vantar of mikið upp á endanlegar niðurstöður til að skynsamlegt sé að draga nægilega marktækar ályktanir um þetta mál. Reiknað er með því að skýrslan verði tilbúin og kynnt á vorþingi.

2.	Er ríkisábyrgð á greiðslujöfnunarreikningum skuldara hjá fjármálastofnunum?

Nei, ekki er ríkisábyrgð á greiðslujöfnunarreikningum skuldara hjá fjármálastofnunum.